জর্জ থর্নটন
জর্জ থর্নটন (ইংরেজি: George Thornton; জন্ম: ২৪ ডিসেম্বর, ১৮৬৭ - মৃত্যু: ৩১ জানুয়ারি, ১৯৩৯) ইয়র্কশায়ারের স্কিপটন এলাকায় জন্মগ্রহণকারী ইংরেজ বংশোদ্ভূত শৌখিন দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও ইয়র্কশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন জর্জ থর্নটন।